**МИНИСТЕРСТВО НА ЗЕМЕДЕЛИЕТО**

**ИЗПЪЛНИТЕЛНА АГЕНЦИЯ ПО ГОРИТЕ**

**РЕГИОНАЛНА ДИРЕКЦИЯ ПО ГОРИТЕ - ШУМЕН**

гр. Шумен, ул. “Любен Каравелов” № 28а, п. код 9700, тел. 054/800-703, факс 054/800-704, rugshumen@iag.bg

**О Б Я В Л Е Н И Е**

Регионална дирекция по горите – град Шумен, ул. “Любен Каравелов” № 28а, п. код 9700, тел. 054/800-703, на основание глава V, раздел IV, чл. 91 от Кодекса на труда, във връзка с чл. 198, ал. 3 от Закона за горите и чл. 31, ал. 2 от Наредба № 1 от 30 януари 2012 г. за контрола и опазването на горските територии и Заповед № РД05-00256/14.11.2022 г. на Директора на Регионална дирекция по горите Шумен, обявява конкурс за длъжността:

**Главен специалист „Горски инспектор“ – 2 щатни бройки**

изнесено звено „Търговище“ 1 щатна бройка

изнесено звено „Шумен“ 1 щатна бройка

**І. Минимални и специфични изисквания, предвидени в нормативните актове за заемане на длъжността:**

- Средно лесовъдско образование по специалността от професионално направление „Горско стопанство“ и придобита квалификация „техник-лесовъд“ § 1, т. 49 от ДР на Закона за горите.

- За длъжността Главен специалист „Горски инспектор“ – изисква се 2 години стаж по специалността

- Да отговарят на изискванията на чл. 30 от Наредба № 1 от 30 януари 2012 г. за контрола и опазването на горските територии.

**ІІ. Начин за провеждане на конкурса:**

1. подаване на документи

2. допускане до конкурса, чрез подбор по представени документи;

3. обявяване на допуснатите и недопуснати кандидати

4. провеждане на конкурса

4.1. решаване на писмен тест;

4.2.интервю за определяне на професионалната компетентност с успешно издържалите теста;

4.3. окончателно класиране

**ІІІ Описание на длъжността:** Главен специалист – горски инспектор осъществява непосредствен контрол върху дейностите, извършване в горските територии. Осъществява контрол при сечта и движението на дървените материали, страничните ползвания от горите, строителството в горските територии, опазването на горите и защитените територии в тях, дивеча и рибата. Предотвратява и разкрива нарушения по ЗГ, ЗЛОД, ЗРА, ЗЛР, ЗЗБ, ЗБР и подзаконовата уредба по прилагането им.

**ІV. Минимален размер на основната месечна заплата** за длъжността Главен специалист „Горски инспектор“ е 710 лева\*

*Основният размер на заплатата за длъжността се определя в зависимост от професионалния опит на спечелилия конкурса кандидат, съгласно нормативните актове, определящи формирането на възнаграждението.*

**V. Необходимите документи, които следва да бъдат представени от кандидатите за участие в конкурса:**

1. Заявление за участие в конкурсната процедура;  
2. Автобиография;  
3. Копие от документ, удостоверяващ придобита образователно-квалификационна степен;  
4. Документ, удостоверяващ професионалния опит (професионалния опит се доказва с официални документи )   
5. Свидетелство за съдимост или аналогичен документ за чуждите граждани ( българските граждани не следва да представят свидетелство за съдимост, данните се установяват служебно от РДГ Шумен) ;   
6. Официален документ, издаден от орган на съдебната власт, удостоверяващ, че срещу лицето няма образувано наказателно производство за умишлено престъпление от общ характер;  
7. Медицинско свидетелство от лечебно заведение, удостоверяващо, че лицето:  
а) не страда от психически разстройства;  
б) през последните три години не е настанявано принудително в лечебно заведение по глава пета, раздел II от Закона за здравето и не е лекувано за употреба на наркотични вещества;  
8. Документ от районния съд по местоживеене, удостоверяващ, че:  
а) срещу лицето няма наложени мерки за защита по Закона за защита от домашното насилие;  
б) лицето не е нарушавало обществения ред три или повече пъти, за което са му налагани административни наказания;  
9. Копие от свидетелство за управление на моторно превозно средство;  
10. Копие от документ за успешно завършен курс за безопасно боравене с огнестрелно оръжие;  
11. Медицинско свидетелство.

За участие в конкурс се допуска и кандидат, който не е получил документа по т. 6, но представи документ, удостоверяващ, че лицето е подало заявление за издаването му.

**VI. Документите** следва да бъдат представени в “Деловодството“ на РДГ Шумен, ул. „Любен Каравелов“ № 28 а, ет. 2 **в едномесечен срок** от деня на публикуване на настоящото обявление. При подаването на документите на кандидатите ще бъде предоставена длъжностна характеристика.

**VІI. Обявлението, списъците и всички съобщения във връзка с конкурса се обявяват**: на информационното табло в Регионална дирекция по горите – Шумен, гр. Шумен, ул. “Любен Каравелов“ № 28а, ет. ІІІ и на интернет страницата www.shumen.iag.bg